Paralimpiese Spele: SA ryg die medaljes inSuid-Afrika het gister sy medalje-oes tot 15 opgestoot by die Paralimpiese Spele in Londen. Natalie du Toit het haar tweede goue medalje tydens vanjaar se spele ingepalm nadat sy die 400m-vryslag in ŉ tyd van 4:30.18 gewen het. Emily Gray het sewende geëindig met ŉ tyd van 4:59.77. Shireen Sapiro het ŉ brons medalje verower in die 100m-rugslag (klas S10) in ŉ tyd van 1:09.02. Michael Louwrens het derde in die gewigstoot (klas F57/58) geëindig en daarmee vir die land ŉ brons medalje verower. Sy beste afstand was 13.64m. Suid-Afrika spog reeds met 15 medaljes waarvan 3 goud, 5 silwer en 7 brons en is in die 22ste plek.